נחל

[ממוזער|301x301 פיקסלים|נחל ב[הפארק הלאומי קהורנג'י|פארק הלאומי קהורנג'י, ניו זילנד]]
[ממוזער|250px|ילדים ב[נחל אלכסנדר]]
[ממוזער|250px|[ציור של אישה וילדה על שפת הנחל ביום קייצי]]

**נַחַל** הוא מוביל מים טבעי, שגבולותיו הם קרקעית הנחל ושתי גדותיו. נחל גדול מפלג וקטן מנהר. לעיתים משתמשים ב בביטוי נחל לציון כל מוביל מים טבעי, בלא התחשבות בגודלו. מחקר הנחלים ונתיבי המים קרוי הידרולוגיה והוא נושא חשוב בגאומורפולוגיה.
[ממוזער|[נחל חווארים]]
את הנחלים מקובל לחלק לשלושה סוגים עיקריים:
***נחל איתן** – הוא נחל הזורם כל השנה, מוזן בדרך כלל על ידי מי מעיינות. דוגמה לנחלים כאלה הם הירדן ומקורותיו.
***נחל אכזב** – הוא נחל הזורם רק זמן קצר אחרי הגשם, ומפסיק כעבור מספר ימים או אף שעות. מרבית הנחלים בישראל הם נחלי אכזב.

בעברית מקראית ובלשון חז"ל משמש המונח נחל גם כביטוי לעמק, ולאו דווקא למקום בו זורמים מים, כמו המילה המקבילה אליו בערבית, ואדי.

## חלקי הנחל
*אפיק – שקע הנושא את מי הנחל ושנוצר על ידי בליה מתמדת.
*פשט – שטחים משני צדי הנחל הנתונים להצפה עונתית.
*קרקעית – תחתית הנחל.
*מעיין – הנקודה בה הנחל פורץ מנתיב תת-קרקעי בין שכבות או מתוך מערה. הנחל יכול לזרום, בייחוד במערות, חלק מהדרך מעל לפני האדמה וחלק מתחתיה.
*מפל מים – נקודה בה יש ירידה פתאומית באפיק הנחל, הנוצרת כאשר המים זורמים על שכבות עמידות לבליה שמיד אחריהם יש שכבה עמידה פחות.
*בריכה – חלק הנחל בו המים עמוקים וזורמים לאטם.
*יובל – נחל שאינו מגיע לים אלא מצטרף לנהר אחר (נהר האם).
*שפך – הנקודה בה הנחל מרוקן את מימיו ישירות או בצורת דלתה לתוך גוף מים עומד כדוגמת אגם או ים.
*חלוק נחל

## אגן ניקוז

כל האזור המנוקז על ידי הנחל מכונה **אגן ניקוז** או **אגן היקוות**. כל אגן ניקוז בנוי מאגני ניקוז קטנים יותר, לדוגמה אגן הניקוז של נחל מורכב מאגני הניקוז של יובליו. קו הגבול התוחם את שטח אגן הניקוז נקרא קו פרשת המים – אשר מגדיר מעבר בין אגני ניקוז שונים. קו פרשת המים הארצי בישראל מחלק בין אגני ההיקוות של הנחלים הזורמים לים התיכון לבין אגני הניקוז של נחלים הזורמים לים המלח.

## תכונות של נחלים
***דרוג** – הנחלים מדורגים לפי מספר היובלים הנשפכים אליהם. נחל מדרגה ראשונה, הוא נחל אליו לא נשפך שום יובל. נחל מדרגה שנייה הוא נחל הנוצר משני נחלי דרגה ראשונה, וכן הלאה.
***שיפוע** – שיפועו של הנחל הוא גורם משמעותי בקביעת אופיו, והוא נקבע על פי הפרש הגבהים בין ראש הנחל לבסיס הסחיפה שלו. בסיס הסחיפה של הנחל הוא הנקודה בה נשפך הנחל למקווה – ים או אגם.
***נפתול** – נפתולים הם שינויים בכיוון הזרימה של הנחל שנוצרו בשל סחיפה והשקעת חומרים על הגדות. צורתם הכללית דומה לגל סינוס. במשך הזמן הפיתולים נודדים במורד הנחל. עקמימות או פיתול הנחל נמדדת על ידי היחס בין אורכו הממשי של הנחל לבין המרחק בין ראש הנחל ושפכו. אם חומר קשה כלשהו מאט או עוצר את תנועת הפיתול במורד הזרם הנחל יכול לשחוק דרך הצוואר שבין שתי הרגלים של הפיתול וזמנית הוא יהפוך ישר יותר כשהוא מותיר מאחריו גוף מים בצורת קשת המכונה אגם נפתול.

## נחלי ארץ ישראל

[ממוזער|[נחל משושים]]
נחלי ישראל מתחלקים לשתי קטגוריות גאוגרפיות עיקריות. רובם המוחלט של הנחלים זורם בכיוון מזרח-מערב / מערב-מזרח ואילו מספר מצומצם של נחלים זורם בכיוון צפון-דרום ולהפך.
[ממוזער|[נחל תבור]]
הגורם המרכזי לכך שהרוב המוחלט של הנחלים זורם בכיוון מזרח-מערב הוא העתקי המשנה הרבים של השבר הסורי אפריקאי המרכזי. במרכז ההעתק המרכזי זורם הנחל המרכזי ביותר (הירדן) שכיוון זרימתו הוא צפון דרום, הכיוון ההפוך לכיוון תנועת הלוחות, מכיוון שנוצר בקע רחב מאוד (הבקע הסורי-אפריקני) שבמרכזו נמצא ערוץ נחל המרכז את אגן הניקוז של שטח הבקע. משום כך נוצרו מספר רב של העתקי משנה שכיוונם הפוך לכיוון ההעתק המרכזי, ובתהליך דומה נוצרו נחלים רבים בכיוון הנגדי להעתק, מזרח-מערב.

בצפון הארץ (לרבות רמת הגולן ועמק החולה) ולאורך מישור החוף והשרון נמצאים רוב נחלי האיתן של ישראל. הנחלים הגדולים בישראל הם נהר הירדן ונחל הירקון.

## ראו גם
*נהר
*ערוץ
*אפיק
*נחלים בישראל

## לקריאה נוספת
* חיים בר-דרומא, **נחל איתן**, ירושלים, תשכ"ח

## קישורים חיצוניים

[ממוזער|[נחל אלכסנדר]]

## הערות שוליים


קובץ:The Hot Tub 1.jpg|נחל דן
קובץ:נחל חרמון בניאס 006.jpg|נחל חרמון (בניאס)
קובץ:Hazbani.jpg|נחל שניר (חצבאני)
קובץ:Nahal Amud (997009452411805171.jpg|נחל עמוד
קובץ:נחל עיון 38.jpg|נחל עיון (מפל התנור)
קובץ:Daliyot River (11).jpg|נחל גמלא
קובץ:Sa'ar river - נחל סער (6850436071).jpg|נחל סער
קובץ:IHM נחל שיאון 1.jpeg|נחל שיאון
קובץ:Kishon.jpg|נחל קישון
קובץ:נחל חרוד זורם למרגלות גשר הקנטרה.jpg|נחל חרוד
קובץ:נחל תנינים 1.jpg|נחל תנינים
קובץ:Kziv stream 12.JPG|נחל כזיב
קובץ:PikiWiki Israel 59990 keshet cave.jpg|מערת קשת ומתחתיה נחל בצת
קובץ:הכרמל, נחל כלח.jpg|צניר ונחל כלח
קובץ:נחל עמל מרץ 2023.jpg|נחל עמל
קובץ:Nimrod Fortress - (5707139449).jpg|קלעת נמרוד ומתחתיה נחל גובתה
קובץ:IHM נחל צין 3.jpeg|נחל צין
קובץ:4891 מבט מלמעלה על עין עבדת.jpg|נחל עבדת
קובץ:Ein Akev Tahton 04.jpg|נחל עקב
קובץ:PikiWiki Israel 47691 The Red Kenyon Eilat .JPG|נחל שני והקניון האדום
קובץ:Peratsim River (997009157887405171.jpg|נחל פרצים
קובץ:Einbokek2.jpg|נחל בוקק
קובץ:מפל נחל דוד - השמיימה.jpg|נחל דוד
קובץ:HaYarkon IMG 7792.JPG|נחל הירקון
קובץ:Nahal Tut (23).jpg|נחל תות
קובץ:Z Yarmouk River Himma JO.JPG|נחל ירמוך
קובץ:Tirza1.jpg|נחל תרצה
קובץ:Ayalon River in Lod December 2020 (2).jpg|נחל אילון
קובץ:Palestine, Wadi Qelt, (Landscape 22).jpg|נחל פרת
קובץ:PikiWiki Israel 1081 Ein Hashofet waterfall מפל נחל עין השופט.jpg|נחל השופט
קובץ:Yahudia fall.jpg|נחל יהודיה
קובץ:IHM קניון נחל ברק.jpeg|נחל ברק
קובץ:PikiWiki Israel 72629 rabin chimneys chimneys.jpg|נחל חדרה ותחנת הכוח בחדרה
קובץ:ValleyOfSorek.jpg|נחל שורק
קובץ:Nahal-besor-eshkol-park.JPG|נחל בשור ופארק אשכול
קובץ:Israel Hiking Map נחל חזורי.jpeg|נחל חזורי
קובץ:Nahal Tavor Basalt Canyon.jpg|נחל תבור
קובץ:עמודי שלמה בשעת שקיעה.jpg|נחל שלמה ועמודי שלמה
קובץ:הנחל- נחל אלכסנדר.jpg|נחל אלכסנדר
קובץ:NachalParan1.jpg|נחל פארן
קובץ:נחל יגור בזרימה חזקה באזור הסכר בכנעסה לקיבוץ יגור.jpg|נחל יגור
קובץ:NahalTzeelim01 ST 04.jpg|נחל צאלים
קובץ:Azuz train bridge 1.jpg|נחל בארותיים וגשר טורקי
קובץ:מג'רסה.jpg|נחל דליות והמג'רסה
קובץ:Gaaton IMG 1339.jpg|נחל הגעתון בנהריה
קובץ:ShikmaF2.jpg|נחל שקמה
קובץ:Nahal Barak Ben Avinoam (2).jpg|נחל ברק בן אבינועם
קובץ:Darga130.JPG|נחל דרגה
קובץ:עין חמד מעיין 5.jpg|נחל כסלון ועין חמד
קובץ:Nahal Divshon 03.jpg|נחל דיבשון
קובץ:Nahal-dishon.jpg|נחל דישון


קטגוריה:הידרולוגיה
קטגוריה:גאוגרפיה
קטגוריה:גופי מים
קטגוריה:גאומורפולוגיה